Elektronicky

Všetkým záujemcom

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Váš list číslo/zo dňa Naše číslo Vybavuje/linka Banská Bystrica

ID 1264/2020 Kapustová /048/4325 572 14.07.2020

Vec

**Odpoveď na žiadosť o vysvetlenie k zákazke :**

„SOŠ služieb a lesníctva, Banská Štiavnica – Rekonštrukcia okien a dverí“

Na základe doručenej žiadosti o vysvetlenie zo dňa 14.07.2020 a v súlade s § 48 zákona číslo 343/2015 Z. z. o verejnom obstarávaní a o zmene a doplnení niektorých zákonov (ďalej len „zákon“), Vám zasielame nasledovné vysvetlenie k súťažným podkladom:

**Otázka**

V náväznosti na Vašu odpoveď zo dňa 13.07. kde ste odpovedali na otázky sa chcem spýtať nasledovné :  
1. Položka O10 nie je možná z nášho pohľadu vyrobiť s obyčajnými sklami, na danú plochu je potrebné použiť bezpečnostné zasklenie, prosím preveriť s osobou znalou v obore, v prípade použitia obyčajného skla na plochu 100m2 je skutočne reálne, že nastanú skutočnosti ako : ohrozenie na živote, praskanie sklených výplní / v prípade použitia hliníkovej zostavy, čo je na daný rozmer najlepšia varianta a praskaniu skiel, tieto následne nie je možné vymeniť bez použitia lešenia, nakoľko hliníková fasádna zostava sa zasklieva z exteriéru / a tým pádom sa poruší princíp hospodárnosti, efektívnosti, nediskriminácie, transparentnosti nakoľko pokiaľ sa jednotlivý uchádzač rozhodne použiť typ zasklenia bezp. sklom automaticky nebude konkurencie schopný voči ďalšiemu uchádzačovi / tento typ je však nevyhnutný použiť a máme za to, že aj cenovo dostupný vzhľadom k predpokladanej hodnote zákazky /.  
2. V súťažných podkladoch nie je zmienená čiastková fakturácia, je táto možná, alebo nie?

**Odpoveď**

Verejný obstarávateľ požaduje oceniť uverejnený Výkaz výmer bez bezpečnostných skiel, tak ako je to navrhnuté v projektovej dokumentácii. Uchádzači ocenia teda túto položku rovnako, tak ako je určená a navrhnutá projektantom. V súčasnosti sú na budove okná bez bezpečnostného zasklenia, bez praskania sklených výplní. Celková plocha zasklenia je rozdelená  na jednotlivé okenné tabule – výplne, nie sú riešené v jednom celku.

S víťazným uchádzačom pred podpisom zmluvy bude vykonaná obhliadka so skutočným zameraním, kde bude ešte posúdená prípadná nutnosť použiť naviac práce a materiály, následne sa vypracuje ich finančné vyčíslenie.

Znamená to, že prípadné vzniknuté naviac práce a úpravy oproti pôvodnému zadaniu podľa PD, budú riešené dodatkom k zmluve o dielo.

V zmysle zverejneného návrhu Zmluvy o dielo čiastková fakturácia nie je možná.

S úctou,

Ľubica Kapustová  
kontaktná osoba verejného obstarávateľa